Ehdotus neuvoston päätökseksi pöytäkirjan tekemisestä Euroopan yhteisön ja Kaakkois-Aasian valtioiden liittoon kuuluvien Brunei Darussalamin, Indonesian, Malesian, Filippiinien, Singaporen ja Thaimaan välisen yhteistyösopimuksen ulottamisesta koskemaan Vietnamia /* KOM/97/0002 lopull. - CNS 97/0017 */



Virallinen lehti nro C 095 , 24/03/1997 s. 0041



Ehdotus neuvoston päätökseksi pöytäkirjan tekemisestä Euroopan yhteisön ja Kaakkois-Aasian valtioiden liittoon kuuluvien Brunei Darussalamin, Indonesian, Malesian, Filippiinien, Singaporen ja Thaimaan välisen yhteistyösopimuksen ulottamisesta koskemaan Vietnamia (97/C 95/08) KOM(97) 2 lopull. - 97/0017(CNS) (Komission esittämä 20 päivänä tammikuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 ja 130 y artiklan yhdessä sen 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että taloudellisten ulkosuhteiden alaa koskevien tavoitteidensa saavuttamiseksi Euroopan yhteisön olisi hyväksyttävä pöytäkirja Euroopan yhteisön ja ASEANin jäsenvaltioiden yhteistyösopimuksen ulottamisesta koskemaan Vietnamia, ON TEHNYT TÄMÄN PÄÄTÖKSEN: 1 artikla Hyväksytään Euroopan yhteisön puolesta pöytäkirja Euroopan yhteisön ja ASEANin jäsenvaltioiden yhteistyösopimuksen ulottamisesta koskemaan Vietnamia. Pöytäkirjan teksti on tämän päätöksen liitteenä. 2 artikla Neuvoston puheenjohtaja ilmoittaa kyseisen pöytäkirjan voimaan tulemiseksi tarvittavien menettelyjen päätökseen saattamisesta Euroopan yhteisön osalta (1). 3 artikla Tämä päätös julkaistaan Euroopan yhteisöjen virallisessa lehdessä. (1) Neuvoston pääsihteeristö ilmoittaa pöytäkirjan voimaantulon päivämäärän Euroopan yhteisöjen virallisessa lehdessä. PÖYTÄKIRJA ASEANin jäsenvaltioiden ja Euroopan yhteisön yhteistyösopimuksen ulottamisesta koskemaan Vietnamin sosialistista tasavaltaa BRUNEI DARUSSALAMIN HALLITUS, INDONESIAN TASAVALLAN HALLITUS, MALESIAN HALLITUS, FILIPPIINIEN TASAVALLAN HALLITUS, SINGAPOREN TASAVALLAN HALLITUS, THAIMAAN KUNINGASKUNNAN HALLITUS, ja VIETNAMIN SOSIALISTISEN TASAVALLAN HALLITUS, sekä EUROOPAN UNIONIN NEUVOSTO, jotka OTTAVAT HUOMIOON Kuala Lumpurissa 7 päivänä maaliskuuta 1980 allekirjoitetun ja 16 päivänä marraskuuta 1984 Bruneita koskemaan ulotetun Euroopan talousyhteisön ja Kaakkois-Aasian valtioiden liittoon kuuluvien Indonesian, Malesian, Filippiinien, Singaporen ja Thaimaan välisen yhteistyösopimuksen, jäljempänä `sopimus`, ja Vietnam on Kaakkois-Aasian valtioiden liiton uutena jäsenenä hakenut sopimuksen sopimuspuoleksi liittymistä, OVAT PÄÄTTÄNEET ulottaa sopimuksen koskemaan Vietnamia ja ovat tätä varten nimenneet täysivaltaisiksi edustajikseen: BRUNEI DARUSSALAMIN HALLITUS: INDONESIAN HALLITUS: MALESIAN HALLITUS: FILIPPIINIEN TASAVALLAN HALLITUS: SINGAPOREN TASAVALLAN HALLITUS: THAIMAAN KUNINGASKUNNAN HALLITUS: VIETNAMIN SOSIALISTISEN TASAVALLAN HALLITUS: EUROOPAN UNIONIN NEUVOSTO: Euroopan unionin neuvoston puheenjohtajan, Alankomaiden ulkoasiainministerin, Euroopan yhteisöjen komission varapuheenjohtajan Manuel MARÍN; JOTKA vaihdettuaan oikeiksi ja asianmukaisiksi todetut valtakirjansa OVAT SOPINEET SEURAAVAA: 1 artikla Tällä pöytäkirjalla Vietnamista tulee sopimuksen sopimuspuoli. 2 artikla Sopimuksen määräyksiä yhdessä sopimuksen 1 artiklaa koskevan pöytäkirjan kanssa sovelletaan Vietnamiin. 3 artikla Sopimuksen soveltaminen Vietnamiin ei vaikuta 17 päivänä heinäkuuta 1995 allekirjoitetun, 1 päivänä kesäkuuta 1996 voimaan tulleen Euroopan yhteisön ja Vietnamin yhteistyösopimuksen (1) soveltamiseen. 4 artikla Tämä pöytäkirja on laadittu yhtenätoista kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen ja tanskan kielellä kaikkien tekstien ollessa yhtä todistusvoimaiset. Tehty . . . . . . päivänä . . . kuuta tuhatyhdeksänsataayhdeksänkymmentäseitsemän. Brunei Darussalamin hallituksen puolesta Indonesian tasavallan hallituksen puolesta Malesian hallituksen puolesta Filippiinien tasavallan hallituksen puolesta Singaporen tasavallan hallituksen puolesta Thaimaan kuningaskunnan hallituksen puolesta Vietnamin sosialistisen tasavallan hallituksen puolesta Euroopan yhteisön puolesta (1) EYVL N:o L 136, 7.6.1996, s. 28.